
Tárgy: Hajdú-Bihari Önkormányzat Vízmű Zrt 2013. május 02-án 

  
tartandó közgyűlés napirendi pontjainak megtárgyalása
Előterjesztő: Olajos Mihály polgármester
A Hajdú-Bihari Önkormányzatok Vízmű Zrt.
2013. május 2. napi rendkívüli közgyűlésének javasolt részletes napirendje
1. napirendi pont: Tájékoztatás és határozathozatal a Hajdú-Bihari Önkormányzatok Vízmű Zrt. által 

2013. május 31-ig benyújtásra kerülő működési engedély megkérése tárgyában. 

A víziközmű-szolgáltatásról szóló, 2012. július 15. napi hatállyal módosított 2011. CCIX. törvény (a továbbiakban: Vksztv.) és az annak végrehajtásáról szóló 58/2013. (II.27.) Korm. rendelet (a továbbiakban: Vhr.) alapján minden víziközmű-szolgáltató társaságnak működési engedéllyel kell rendelkeznie a víziközművek üzemeltetésére vonatkozó tevékenységek további folytatásához. 

A Vksztv. 35. §-ában foglaltaknak megfelelően társaságunk is kérelmet nyújt be a víziközművek üzemeltetésével kapcsolatos tevékenységek végzésére szóló engedély megszerzése érdekében, a Vhr. 23. §-a szerinti eljárás és a 30-36. §-okban foglalt engedélyezési feltételek alapján. 

A kérelem dokumentációjának részletesen kell tartalmaznia a Vhr-ben meghatározott működési követelmények teljesítésének, meglétének igazolását, valamint az egyéb feltételek szerinti megfelelésekről szóló nyilatkozatokat. 

A társaságunk Igazgatósága a 2013. április 11-ei ülésén úgy döntött, hogy a víziközművek üzemeltetésére előírt, a Vhr-ből megismert követelmények teljesítésével és a működési engedély kérelmének elbírálásával kapcsolatban a menedzsmentnek tájékoztatnia kell a Hajdú-Bihari Önkormányzatok Vízmű Zrt. tulajdonosait, és ki kell kérnie a tulajdonosi kör felhatalmazását a kérelem benyújtásával kapcsolatban (lásd 2. számú melléklet és 3. számú melléklet) 

A teljességhez tudni kell azt, hogy a napirendek megküldésének időpontjában sem ismert még minden bírálati módszertan a víziközmű-szolgáltató társaságok előtt a benyújtásra kerülő engedélyes dokumentációk elbírálásával kapcsolatban. Az időközben - jogkörét tekintve is - átalakult Magyar Energetikai és Közmű-szabályozási Hivatal menetközben teszi majd közzé az ehhez kapcsolódó anyagokat saját honlapján. 

A társaság Közgyűlése megtárgyalta a víziközművek üzemeltetésére vonatkozó tevékenységek további folytatásához szükséges működési engedély iránti kérelemmel kapcsolatos feladatokat és körülményeket, mely alapján a következő határozatot hozza: 
12/2013. (V. 2.) Zrt. határozati javaslat
A társaság Közgyűlése felhatalmazást ad a Vízmű Zrt. Igazgatósága részére, hogy a Hajdú-Bihari Önkormányzatok Vízmű Zrt. képviseletében - a közgyűlésen előadott tájékoztatás alapján, valamint a Vksztv-ben és a Vhr-ben előírt követelmények szerint - a Vízmű Zrt. szolgáltatási területét érintően nyújtsa be a víziközművek üzemeltetésére vonatkozó tevékenységek további folytatásához szükséges működési engedély megkérésére irányuló kérelmet és az ahhoz kapcsolódó dokumentációt. 

2. napirendi pont: Egyebek
Szentpéterszeg, 2013. 04. 16.









Olajos Mihály 









polgármester
…/2013.(….) HATÁROZATI JAVASLAT
Szentpéterszeg Községi Önkormányzata, mint a Hajdú- Bihari Önkormányzatok Vízmű Zártkörűen Működő Részvénytársaság részvényese a  részvénytársaság 2013. május 02.  napjára összehívott  közgyűlés napirendjével összefüggésben: 

Felhatalmazást ad a Vízmű Zrt. Igazgatósága részére, hogy a Hajdú-Bihari Önkormányzatok Vízmű Zrt. képviseletében - a közgyűlésen előadott tájékoztatás alapján, valamint a Vksztv-ben és a Vhr-ben előírt követelmények szerint - a Vízmű Zrt. szolgáltatási területét érintően nyújtsa be a víziközművek üzemeltetésére vonatkozó tevékenységek további folytatásához szükséges működési engedély megkérésére irányuló kérelmet és az ahhoz kapcsolódó dokumentációt
Meghatalmazza a 2013. május 02. napján tartandó Zrt. közgyűlésén szavazásra Olajos Mihály polgármestert, hogy a határozati javaslatokról történő döntési eljárásban a fentieknek megfelelően járjon el.

Határidő: 2013. május 02.
Felelős Olajos Mihály polgármester

